Mae hi'n Wyllt Mr Borrow

Cyfres ddrama Gymraeg yn nyddiau cynnar S4C oedd Mae hi'n Wyllt Mr Borrow sef addasiad Dafydd Rowlands o gyfrol George Borrow, Wild Wales. Ymysg yr actorion roedd Sharon Morgan, Sion Probert, Catrin Dafydd gyda J. O. Roberts yn portreadu Mr Borrow ei hun. Ffilmiwyd rhan o'r gyfres yn ardal Llangollen.

 Cynhyrchu 
Cwmni Scan International oedd yn gyfrifol am gynhyrchu'r gyfres.

Yn ei hail-hunangofiant, mae Sharon Morgan yn nodi bod yr amserlen ffilmio "yn dra ansefydlog a chawsom lawer iawn o amser rhydd i fwynhau atyniadau tref Llangollen". Mae hi hefyd yn awgrymu bod ambell i actor wedi "cysylltu'r anrhefn â'r nifer o boteli gwag yn ystafell y cwmni yn y gwesty" a bod un actor wedi derbyn "ymosodiad corfforol" a'i rybuddio "You'll never work for S4C again".

Cyfeiriadau

Categori:Rhaglenni teledu Cymraeg
Categori:Rhaglenni teledu S4C
Categori:Rhaglenni teledu sydd a'u stori wedi'i lleoli yng Nghymru
Categori:Rhaglenni teledu'r 1980au